
_______________________________________________________________________________________
Tarjouspyyntöpohja: suunnittelu sekä työn valvonta ja raportointi
Kosteikko-, vesienhallinta- ja ennallistamiskohteiden suunnittelun ja valvonnan kilpailuttamiseen

Johdanto
Tämä mallipohja on tarkoitettu maanomistajille, yhdistyksille, yrityksille ja muille toimijoille, jotka kilpailuttavat kosteikon, suon ennallistamisen tai muun vesienhallintakohteen suunnittelun sekä rakentamisen aikaisen valvonnan. Valmiin rungon avulla tarjouspyyntö on nopea laatia, ja kaikki tarjoajat saavat saman tiedon, mikä tekee tarjouksista vertailukelpoisia. 
Tarjouspyyntö jakautuu kahteen kokonaisuuteen: A) suunnittelu ja B) toteutuksen aikainen työnohjaus, valvonta ja raportointi. Jos hankit vain toisen, poista toinen kokonaisuus ja luku 3. 

Käyttöohje
1. Lataa ja tallenna pohja omalle laitteellesi. 
2. [Hakasulkeet]: täytettävä kohta. Korvaa koko hakasulkeiden sisältö omilla tiedoillasi ja poista hakasulkeet. 
3. (Ohje: …): Lisäohje kohdan täyttämistä varten. 
4. Luettelot: Luettelot sisältävät tyypillisiä esimerkkejä tehtävistä ja vaatimuksista. Lisää, muokkaa tai poista kohtia tarpeen mukaan. 
5. Täytettyäsi omat tietosi poista ohjetekstit, hakasulkeet ja ensimmäinen sivu. Nimeä ja tallenna valmis tarjouspyyntödokumentti.
6. Lähetä tarjouspyyntö liitteineen samaan aikaan useammalle tarjoajalle, esimerkiksi vähintään kolmelle. Jos hankinta rahoitetaan julkisella tuella, tarkista tukipäätöksestä tai rahoittajalta kilpailutusta koskevat ehdot ja säilytä tarjouspyyntö, saapuneet tarjoukset ja vertailu. 





TARJOUSPYYNTÖ
[Kohteen/hankkeen nimi] suunnittelu sekä työn valvonta ja raportointi

1. Tilaaja
[Organisaation nimi, y-tunnus]
[Postiosoite]
Yhteyshenkilö:
[Nimi, tehtävänimike]
[Puhelin]
[Sähköpostiosoite]

2. Hankkeen/kohteen tausta
(Ohje: Kuvaa hankkeen/kohteen taustatiedot. Sisällytä ainakin:)
· [Kohteen sijainti (kunta ja kiinteistötunnus)]
· [Lähtötilanne (esim. käytöstä poistunut turvetuotantoalue, metsäojitettu suo) ja kunnostettavan kohteen pinta-ala (ha)]
· [Tehtävät toimenpiteet lyhyesti (esim. ennallistaminen vettämällä, kosteikon tai pintavalutuskentän rakentaminen)]
· [Muut ennakkotiedot (esim. esisuunnitelma, maastokatselmus)]

3. Tarjouspyynnön rakenne
Tässä tarjouspyynnössä pyydetään erilliset tarjoukset seuraavista kokonaisuuksista:
A) Suunnittelu
B) Toteutuksen aikainen työnohjaus, valvonta ja raportointi
Tarjoaja voi jättää tarjouksen vain toisesta tai molemmista kokonaisuuksista. Sama palveluntarjoaja voi toteuttaa molemmat, mutta tilaaja pidättää oikeuden vertailla ja valita tarjoukset kokonaisuuskohtaisesti sekä hyväksyä vain toisen tai molemmat. Tarjoukset hinnoitellaan eriteltyinä kokonaisuuksille A ja B. 
(Ohje: Jos hankitaan vain suunnittelu tai vain valvonta, poista toinen kokonaisuus ja tämä luku.)



A) Suunnittelu
A.1 Suunnittelun kohde ja lähtötiedot
(Ohje: Lisää yksityiskohtainen kuvaus kohteesta, sen nykytilasta ja suunnittelun lähtökohdista.)
· [nykyiset rakenteet]
· [alueen ominaispiirteet]
· [veden ohjautuminen alueella]
· [valuma-alue]
· [huomioitavat lähtökohdat, esim. vedenpinnan sääntely, naapurikiinteistöt]

A.2 Suunnittelutehtävän sisältö
Suunnittelutehtävään sisältyy (Ohje: Alla listattu tyypillisiä tehtäviä, joita suunnittelijalta tarvitaan. Lisää, muokkaa tai poista kohtia vastaamaan tarpeitasi.):
· kohteen ja patorakenteiden yleis- ja toteutussuunnitelma
· vedenpinnan tasojen määrittely eri vuodenaikoina
· patolaitteiden ja ylivirtausuoman mitoitus
· uomaverkoston ja mahdollisten allikoiden suunnittelu
· massatasapainon periaatteellinen tarkastelu
· suunnitelmakartat ja tarvittavat poikkileikkaukset
· kirjallinen selostus suunnitteluratkaisuista
· toteutuksen kustannusarvio pääpiirteittäin
· lupa- ja ilmoitustarpeen selvitys sekä tarvittavat lupa-asiakirjat
Suunnitelman tulee olla sellaisessa muodossa, että sen perusteella voidaan kilpailuttaa urakoitsija toteutukseen.

A.3 Aikataulu
· Suunnittelu käynnistyy [lisää ajankohta]
· Valmis suunnitelma viimeistään [lisää ajankohta]

A.4 Tarjouksen sisältö
Tarjouksessa pyydetään esittämään (Ohje: Lisää, muokkaa tai poista kohtia vastaamaan tarpeitasi.):
· kokonaishinta (alv eriteltynä)
· työn sisältö ja rajaukset
· aikataulu
· vastuuhenkilö(t)
· referenssit vastaavista kosteikko- tai ennallistamiskohteista

B) Toteutuksen aikainen työnohjaus, valvonta ja raportointi
B.1 Valvonnan ja raportoinnin sisältö
Tehtävään sisältyy (Ohje: Lisää, muokkaa tai poista kohtia vastaamaan tarpeitasi.):
· osallistuminen työn aloituspalaveriin
· tarvittavat työnaikaiset maastokäynnit
· urakoitsijan ohjaus suunnitelman mukaisiin ratkaisuihin
· patojen ja uomien toteutuksen seuranta
· muutostarpeiden dokumentointi ja ehdotukset tilaajalle
· lyhyt työnaikainen raportointi tilaajalle
· rakenteiden jälkitarkastus
· loppuraportti toteutuksesta
B.2 Aikataulu
· Valvonta ajoittuu rakentamisajalle [täytä ajankohta] ja jälkitarkastus sille sopivaan ajankohtaan [täytä ajankohta]
· Loppuraportti toimitetaan työn valmistuttua, viimeistään [täytä ajankohta]
B.3 Tarjouksen sisältö
Tarjouksessa pyydetään esittämään (Ohje: Lisää, muokkaa tai poista kohtia vastaamaan tarpeitasi.):
· kokonaishinta ja tuntiperusteinen hinnoittelu (alv eriteltynä)
· arvio työtuntien ja maastokäyntien määrästä
· työn sisältö ja rajaukset
· vastuuhenkilö(t)
· referenssit vastaavista valvontatehtävistä

4. Tarjousten vertailu
Tarjoukset arvioidaan kokonaisuuskohtaisesti seuraavin perustein: 
· hinta
· kokemus vastaavista hankkeista
· työn toteutettavuus ja selkeys
· aikataulun realistisuus

Tilaaja pidättää oikeuden hyväksyä vain kokonaisuuden A, vain kokonaisuuden B tai molemmat kokonaisuudet samalta tai eri palveluntarjoajilta.

5. Muut ehdot  
(Ohje: Lisää, muokkaa tai poista kohtia vastaamaan tarpeitasi.):
· Tarjouksen on oltava voimassa [täytä] jättöpäivästä.
· Kysymykset tarjouspyynnöstä lähetetään kirjallisesti tilaajan nimeämälle yhteyshenkilölle. Kysymykset ja vastaukset toimitetaan kaikille tarjoajille. 
· Hankinta rahoitetaan [täytä rahoittajan tiedot] tuella. Rahoittajalla on oikeus tarkastaa hankintaa koskevat asiakirjat. 

6. Tarjousten toimittaminen 
Tarjoukset pyydetään toimittamaan sähköisesti viimeistään [pvm ja kellonaika] osoitteeseen [sähköpostiosoite]. 

7. Liitteet
(Ohje: Lisää tarjouspyynnön kannalta oleelliset liitetiedostot. Liitteitä voivat olla esimerkiksi): 
· karttakuva alueesta tai muut kartta-aineistot
· esisuunnitelma

